चेतन रावल।
सागवाड़ा। गामड़ाब्राह्मणिया में शिव कथा सोमवार से शुरू होगी। आयोजन समिति के सचिव जगदीश जोशी ने बताया कि कथा के पहले दिन निकलने वाली पौथी यात्रा गांव के मार्गों से होती हुई कथा स्थल वृंदावन वाटिका, ब्राह्मण समाज का नोहरा पहुंचेगी। जहां राजकीय संस्कृत कॉलेज पीठ के प्राचार्य डॉ. राजेंद्र प्रसाद भट्ट द्वारा दीप प्रज्जवलन किया जाएगा। कथाकार बाल गोपाल चेतन रावल द्वारा 3 जनवरी तक रोजाना दोपहर 1 से शाम 4 बजे तक कथा की जाएगी।
प्रवक्ता पवन पंड्या ने बताया कि कथा के अंतिम दिन बेणेश्वर धाम के पीठाधीश्वर अच्युतानंद महाराज द्वारा भामाशाह स्व. भगवतीशंकर जोशी की मूर्ति का अनावरण किया जाएगा। इसी दिन महाप्रसाद के साथ कथा की पूर्णाहुति होगी। मुख्य यजमान लीला बाई जोशी, गटुलाल रतनजी प्रजापत भारती देवी सुभाष मेहता परिवार होंगे।
bho_Deva hin_Deva hin_Deva